open-index/open-wikipedia-markdown huggingface dataset:
Դար-էս-Սալամի համալսարան

**Դար-էս-Սալամի համալսարան** (), Տանզանիայի ամենամեծ համալսարանը. Ստեղծվել է 1970 թվականին՝ Արևելյան Աֆրիկայի համալսարանը Նայրոբիի համալսարանի, Մակերերեի համալսարանի և Դար էս Սալամի համալսարանի բաժանման արդյունքում։

## Պատմություն
1961 թվականին Դար էս Սալամում բացվեց Լոնդոնի համալսարանին կից քոլեջ, որն արդեն 1963 թվականին ընդգրկվեց Արևելյան Աֆրիկայի համալսարանի կազմում։ Երբ 1970 թվականին որոշում ընդունվեց Արևելյան Աֆրիկայի համալսարանի բաժանման վերաբերյալ, նույն թվականի հուլիսի 1-ին Տանզանիայի խորհրդարանի թիվ 12 որոշմամբ այս քոլեջից ստեղծվեց Դար էս Սալամի համալսարանը։

## Նշանավոր շրջանավարտներ
* Ջոն Գարանգ դե Մաբիոր, Հարավային Սուդանի 1-ին նախագահ։
* Լորան-Դեզիրե Կաբիլա, Հարավային Սուդանի 1-ին նախագահ։
* Էրիա Կատեգարա, Ուգանդայի արտաքին գործերի նախարար (1996—2001):
* Ջակայա Կիկվետե, Տանզանիայի 4-րդ նախագահ։
* Յովերի Մուսեվենի, Ուգանդայի 10-րդ նախագահ։
* Միզենգո Պինդա, Տանզանիայի 13-րդ վարչապետ։
* Ջոն Մագուֆլի, Տանզանիայի 5-րդ նախագահ։

## Ծանոթագրություններ

## Արտաքին հղումներ
* Համալսարանի պաշտոնական կայք:

Կատեգորիա:Տանզանիայի մշակույթ
Լյուբլինի թանգարան

**Լյուբլինի թանգարան** (), Արևելյան Լեհաստանի հնագույն  և խոշորագույն թանգարաններից մեկն է, որը գտնվում է Լյուբլինում։ Այն հիմնադրվել է 1914 թվականին և սեփական շենք է ստացել 1923 թվականին։

## Պատմություն
Լյուբլինի թանգարանի պատմությունը թվագրվում է 20-րդ դարի սկիզբ և կապված է Հիերոնիմ Ուոպացինյսկու հետ, որը տարրական դպրոցի ուսուցիչ էր և գիտությունների ակադեմիայի թղթակից, սիրողական պատմաբան, ազգագրագետ և մատենագետ, ինչպես նաև` հնագիտական իրերի սիրահար։ Նրա ջանքերի շնորհիվ 1901 թվականին Լյուբլինում կազմակերպվել է երկու ցուցահանդես։ Արվեստի և հնությունների ցուցահանդեսը բացվել է հունիսի 4-ին, նախկին Դոմինիկյան վանքում։ Հավաքվել է մոտավորապես 4000 ցուցանմուշ` քանդակներ, նկարներ, դեկորատիվ արվեստ, փաստաթղթեր, լրագրեր, ձեռագրեր, պեղված գտածոներ, զինամթերք, մետաղադրամներ, մեդալներ, դրոշմներ և քարտեզներ։ Արդյունաբերական և գյուղատնտեսական ցուցահանդեսը բացվել է հունիսի 22-ին. ցուցահանդեսն ուներ ազգագրական բաժին, որտեղ ցուցադրվում էին ժողովրդական տարազ, փայտե իրեր և ծիսական ցուցանմուշներ։ 1974 թվականին Լյուբլինի ամրոցի շենքը հարմարեցվել է Լյուբլինի թանգարանի պահանջներին, որը հիմնադրվել է 1950 թվականին։ Բացվել է նկարների, դեկորատիվ արվեստի, զինամթերքի, հնէաբանական, ազգագրական և դրամագիտական գտածոների ցուցահանդես։ 1987 թվականին թանգարանը վերանվանվել է Լյուբլինի թանգարան :

Հիմնական ցուցանմուշներն ընդգրկում են.
* 17-20-րդ դարերի լեհ և արտասահմանյան նկարիչների աշխատանքներ 
* լեհական և արտասահմանյան դեկորատիվ արվեստ 
* լեհական պատմական և ռազմական կտավներ 
* Լյուբլինի շրջանի նկարիչների և ժողովրդական արվեստի աշխատանքներ 
* 10-20-րդ դարերի լեհական տարածքներից հավաքած մետաղադրամներ և մեդալներ 
* 14-20-րդ դարերի լեհական և արտասահմանյան ռազմամթերք

## Պատկերասրահ

File:Amber hoard from Basonia.jpg|
File:Interior of the Holy Trinity Chapel in Lublin 02.jpg|
File:Brugghen Pilate washing his hands.jpg|
File:Anonymous Pantocrator from Kułakowice.jpg|
File:Thielen Girl in a garland of flowers.jpg|
File:Hondius Dogs fighting.jpg|
File:Coosemans Still-life.jpg|


## Ծանոթագրություններ

## Արտաքին հղումներ
*Պաշտոնական էջ 
*culture.pl

Կատեգորիա:1906 հիմնադրված թանգարաններ
Կատեգորիա:Դրամագիտության թանգարաններ
Կատեգորիա:Լեհաստանի թանգարաններ
Կատեգորիա:Լեհաստանի հնագիտական թանգարաններ
Կատեգորիա:Լյուբլին
Ռոբին Հուդն ու Քեթրին թագուհին

**Ռոբին Հուդն ու Քեթրին թագուհին** (, Child 145, Roud 72), անգլիական ծագում ունեցող ժողովրդական բալլադ, որ ներառված է Ռոբին Հուդին նվիրված պատմությունների շարքում։ Այն հանդիպում է Պերսիի գտած ձեռագրում, սակայն հատված-հատված է պոկված էջերի պատճառով։ Դրանից որոշակիորեն տարբերվող *Renowned Robin Hood* խորագրով տարբերակը հանդիպում է վեց բրոդսայդներում, որոնցից ամենավաղ տեքստն ստեղծվել է հավանաբար 1655 թվականից ոչ ուշ, ինչպես նաև 1663 և 1670 թվականների երկու ժողովածուներում։ 1993 թվականին հայտնաբերված «Անտառահատների ձեռագրի» տարբերակն ավելի ծավալուն ու լիակատար, քան մյուս բոլորը, և թույլ է տվել պարզել սյուժեի որոշ անհարթություններ։

## Սյուժե
Քեթրին թագուհին գրազ է գալիս թագավորի հետ, թե ում նշանաձիգներն են ավելի հմուտ։ Նա պատվիրակ է ուղարկում Նոթինգհեմ, որպեսզի նա մրցության մասին հայտնի Ռոբին Հուդին։ Վերջինս համաձայնում է պաշտպանել թագուհու պատիվը և ուղևորվում է Լոնդոն Փոքրիկ Ջոնի, ջրաղացպանի որդի Մաչի ու Ուիլլ Սքաթլոքի հետ։ Մրցությունն անցկացվում է Ֆինբերիում, որ գտնվում է Լոնդոնից հյուսիս։ Թագավորի նետաձիգը խփում է ուղիղ նշանակետին, սակայն Ռոբին Հուդը նրա նետը կիսում է իր նետով։ Նույնպես նշանակետին են խփում Մաչն ու Սքաթլոքը, իսկ Փոքրիկ Ջոնը (որը հանդես էր գալիս Քլիֆտոն անունով), ճեղքում է ուռենու ճյուղը 300 յարդ հեռավորությունից։ Թագուհին հաղթում է գրազն ու բացահայտում անտառում ապրող ավազակների ինքնությունն այն բանից հետո, երբ թագավորը խոստանում է չվնասել նրանց։ Բալլադի տարբերակներից մեկում ավելացված է վերջաբան, որտեղ թագավորը ներում է Ռոբին Հուդին և նրան դարձնում «փառավոր Հանթինգդոնի կոմս» (*Earle of fair Huntington*)։

Այս բալլադի ստեղծողին հավանաբար ծանոթ են եղել մի շարք այլ պատմություններ՝ «Փոքր պատմություն Ռոբին Հուդի մասին», «Ռոբին Հուդի իրական պատմությունը» (Մարտին Փարքեր), «Ռոբին Հուդն ու եպիսկոպոսըW, ինչպես նաև հավանաբար «Ադամ Բել» և «Հանթինգդոնի կոմս Ռոբերտի անկումն ու մահը» (, 1598 թվական, Էնթոնի Մանդեյ)։

Այս պատմության յուրատիպ շարունակությունն է հաջորդ՝ Չայլդի համարակալմամբ #146 բալլադը՝ «Ռոբին Հուդի հետապնդումը» ()։

## Ծանոթագրություններ

Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Բանահյուսություն
Կատեգորիա:Ռոբին Հուդ
Կարմելի աստվածամոր տաճար

**Կարմելի աստվածամոր տաճար** (), կաթոլիկ եկեղեցու տաճար Ֆիլիպինների Հոլո կղզու համանուն քաղաքում (Սուլու գավառ, Բանգսամորո ինքնավար մարզ Մուսուլմանական Մինդանայոյում)։ Հոլոյի առաքելական վիկարիոսի մայր տաճարն է։ Տաճարի վանահայրն է առաքելական վիկարիոս, Վալպուեստայի եպիսկոպոսության տիտղոսակիր եպիսկոպոս Անխելիտո Ռ. Լամպոնը։ Օծվել է կարմելիտների հովանավոր Մարիամ Աստվածածնի անունով։

## Հարձակումներ տաճարի վրա
2010 թվականի հունվարի 10-ին տաճարի առաջ պայթել է նռնակ, որ նետվել է երկու նախկին եպիոսկոպոսների՝ Ֆրենսիս Ջ. Մաքսորլիի ու Բենջամին դե Խեսուսի գերեզմանների ուղղությամբ։ Պայթյունը տեղի է ունեցել նախատեսված մեսսայից մեկ ժամ առաջ, զոհեր և վիրավորներ չեն եղել։

Նույն թվականի մայիսի 20-ի երեկոյան նռնակի նետման պատմությունը կրկնվել է, ինչի արդյունքում տաճարն ստացել է աննշան վնասվածքներ, սակայն վիրավորների մասին տեղեկություններ չեն եղել։

2019 թվականի հունվարի 27-ին տաճարի ներսում տեղի է ունեցել ահաբեկչություն։ Զոհվել է առնվազն 18 և վիրավորվել 82 մարդ։ Հարձակման պատասխանատվությունն իր վրա է վերցրել «Իրաքի և Լևանտի իսլամական պետությունը»։

## Ծանոթագրություններ

Կատեգորիա:Ֆիլիպինների կաթոլիկ տաճարներ
Շաման քար

thumb|290px|Շաման քար: Տեսարան Անգարայից:

**Շաման քար,** արգելքի տակ գտնվող ժայռ Բայկալ լճի մերձակայքում՝ Անգարա գետի ակունքի մոտ։ Բայկալ ազգային պարկի բնական հուշարձան։

Գտնվում է Պորտ-Բայկալ-Լիստվյանկա լաստանավային գծից 800 մետր հեռավորության վրա (Ուստյանսկու և Ռոգատկայի հրվանդանների միջև), գետի մեջտեղում, երկու ափերից մոտ 500 մետր հեռավորության վրա։

## Շաման քարի պաշտամունք և լեգենդ
Հինավուրց ժամանակներից Շաման քարը օժտված էր անսովոր ուժով։ Բուրյաթները` Անգարայի շրջանի բնակիչների համոզմունքների համաձայն, Շաման-քարը Անգարա գետի սեփականատիրոջ` *Ամա Սագան Նոյոնի* բնակավայրն էր։ Այստեղ նրանք աղոթում էին և անցկացնում կարևոր շամանական ծեսեր։ Նրանք ինչպես նաև բերում էին հանցագործին և նրան թողնում էին քարի վրա, և եթե գիշերը Բայկալ լճի ջրերը նրան չէին լվանում, ապա հանցագործը արդարացվում էր։

Այս ժայռի լեգենդը ասում է, որ *Բայկալը* ցանկացել է իր դստերը` գեղեցիկ *Անգարային*, ամուսնացնել *[[Իրկուտ]]* անունով մի երիտասարդ մարտիկի հետ։ Բայց *Անգարան* սիրահարվեց մեկ այլ հերոսի՝ *[[Ենիսեյ (գետ)|Ենիսեյի]]*, և փախավ նրա մոտ։ Զայրացած հայրը հսկայական ժայռ նետեց իր դստեր հետևից և այսպես առաջացել է Շաման քարը։

## Անթրոպոգեն ազդեցություն
Իրկուտսկի հիդրոէլեկտրակայանի կառուցումից հետո Անգարա գետի աղբյուրի ջրի մակարդակը բարձրացել է, և այժմ, լավ եղանակին, դուք կարող եք տեսնել միայն Շաման քար ժայռի գագաթը, որը ջրից դուրս է գալիս 1-1,5 մ։

Հիդրոէներգետիկայի ինժեներներն առաջարկել են ոչնչացնել ժայռը ուղղորդված պայթյունով՝ Անգարայի աղբյուրի վրա փոս ստեղծելով, քանի որ Շաման քարը սահմանափակում է դրա հոսքի ծավալը և ջրամբարի բեռնաթափման հորիզոնը։ Այս սահմանափակումը ազդում է աղբյուրի հզորության և, հետևաբար, Իրկուտսկի հիդրոէլեկտրակայանի հոսքի արագության վրա, հատկապես Բայկալ լճի ցածր մակարդակներում։ 25 մետր խորությամբ թողանցքի ստեղծումը հնարավորություն կտար 4 տարվա ընթացքում մոտ 120 խորանարդ կմ ջուր ուղարկել Անգարա և առաջացնել լրացուցիչ 36 միլիարդ կՎտժ։ Միևնույն ժամանակ, ջրամբարի օգտակար ծավալը կավելանա, ինչը թույլ կտա երկար տարիներ կարգավորել ջրի հոսքը։ Այնուամենայնիվ, հետագա տարիներին նախատեսվում էր վերականգնել Բայկալ լճի նախնական մակարդակը՝ նվազեցնելով ջրի հոսքը հիդրոէլեկտրակայանների միջոցով։ Հաշվի առնելով Անգարսկի կասկադում նոր էլեկտրակայանների շահագործումը, դա կհանգեցնի էլեկտրաէներգիայի արտադրության կորուստների, որոնք գերազանցում են նախնական շահույթը։ Բացի այդ, ջրի մակարդակի իջեցումը զգալի վնաս կհասցնի շրջակա միջավայրին, գյուղատնտեսությանը և ձկնորսությանը։

Այս թերությունների, ինչպես նաև հասարակական բողոքների պատճառով այս նախագիծը մնացել է անիրականացված։ Սիբիրցի գիտնականներն ու գրողները 1958-ի հոկտեմբերին հրապարակեցին բողոքի բաց նամակ՝ «Ի պաշտպանություն Բայկալի» «Լիտերատուրնայա գազետա» թերթում։

## Արվեստի մեջ
«Շաման-քարի» պատմությունը հնչում է «Լճի ափին» ֆիլմում։ «Քարե Շաման» հիշատակվում է Կոնստանտին Կինչևի «Լաց» երգում («Ալիս» խումբ)։

## Ծանոթագրություններ

## Գրականություն
* 

## Արտաքին հղումներ
* Байкалер.ру : Шаман-камень 
* **[http://yaranga.su/otrkitiki-serii-sibir/shamaskiy-kamen/ Открытка «Шаманский камень»]** из серии «Сибирь», 1899—1904 г.

Կատեգորիա:Լեռներ այբբենական կարգով
Եթովպիայի հրաբուխների ցանկ

Եթովպիայի հրաբուխների ցանկ։ Այն իր մեջ ներառում է և՛ ակտիվ, և՛ հանգած հրաբուխներ:thumb|Թուրքանա ճեղքվածքի երկարությամբ ձգվող Կորաթ  ճեղքվածքը |alt=

## Արտաքին հղումներ

http://volcano.si.edu/

## Ծանոթագրություններ

Կատեգորիա:Հրաբուխների ցանկեր
Կատեգորիա:Եթովպիայի հրաբուխներ
Lamborghini Centenario

**Lamborghini Centenario**, միջին հզորության շարժիչով սուպերմեքենա, որը թողարկվել է սահմանափակ քանակով՝ 40 օրինակով ի պատիվ Lamborghini ապրանքանիշի ստեղծող Ֆերուչո Լամբորգինիի 100-ամյակի։ Ավտոմեքենան մշակվել է Lamborghini Centro Stile դիզայնի ստուդիայի կողմից և ներկայացվել է Ժնևի ավտոսալոնի շրջանակներում 2006 թվականի մարտին։ Ընդհանուր առմամբ թողարկվել է 20 կուպե և 20 ռոդսթեր, ընդ որում՝ ամբողջ խմբաքանակը վաճառվել է։

## Նկարագրություն
Մեքենան, որի թափքը ներկայացնում է մոնոկոկ ածխածնային մետաղալարին, ունի Lamborghini L539 արդիականացված V12 շարժիչ, որն ունի 235 կիլոգրամ քաշ և 6,5 լիտր աշխանտանքային ծավալ, որի հզորությունը կազմում է 770 ձիաուժ (566 կՎտ) 8500 պտ/րոպեի դեպքում։ Պտտման պահը հավասար է 690 Նմ րոպեում 5500 պտույտի դեպքում։ Ավտոմեքենան 0-ից մինչև 100 կմ/ժ արագություն հավաքում է 2,8 վայրկյանում, 0-ից մինչև 200 կմ/ժ՝ 8,6, 0-ից մինչև 300 կմ/ժ՝ 23,5 վայրկյանում։ Առավելագույն արագությունը 350 կմ/ժ է։ Հզորության համար, որը բաշխվում է բոլոր 4 անիվների վրա, օգտագործվում է 7 արագություններով ISR կիսաավտոմատ փոխանցման տուփ։ Սուպերմեքենայի առջևում օգտագործվել է 255/30 ZR20 անվադողեր, հետևում՝ 355/25 ZR20: Վառելիքի համակցված ծախսը, ըստ ընկերության հայտարարության, կազմում է 13,6 լիտր 100 կմ-ում, քաղաքում՝ 24,7, ավտոմայրուղում՝ 10,7: Աղտոտող նյութերի (CO<sub>2</sub>) արտանետումը կազմում է 370 գր/կմ, ընդ որում՝ ավտոմեքենան համապատասխանում է Եվրո-6 բնապահպանական նորմերին։

## Պատկերասրահ

2016-03-01 Geneva Motor Show 1354.JPG
2016-03-01 Geneva Motor Show 0804.JPG
2016-03-01 Geneva Motor Show 0799.JPG


## Տես նաև
*Lamborghini Veneno
*Lamborghini Reventon

## Ծանոթագրություններ

## Արտաքին հղումներ
* Մոդելի էջն արտադրողի կայքում 

Կատեգորիա:2010-ականների ավտոմեքենաներ
Կատեգորիա:Lamborghini ավտոմեքենաներ
Տուսշար Կապուր

**Տուսշար Կապուր** (, , ), հնդիկ պրոդյուսեր և դերասան։ Հայտնի դերասան Ջիտենդրայի որդին։

## Կենսագրություն
Տուսշարը ծնվել է Բոմբեյում 1976 թվականի նոյեմբերի 20-ին, հայտնի դերասան և պրոդյուսեր Ջիտենդրայի ընտանիքում (մայրը`Շոբխի Կապուր)։ Քույրը`Էկտան, հայտնի հեռուստապրոդյուսեր և կինոպրոդյուսեր է։ Ավարտել է Բոմբեյի Շոտլանդական դպրոցը, որտեղ Աբհիշեկ Բաչչանի հետ նույն դասարանում է սովորել։ Սովորել է նաև Միչիգանի համալսարանում։

Նախքան դերասանական դեբյուտը, Տուսշարը աշխատել է որպես ռեժիսոր  օգնական։ Դրանից հետո նա սովորել է Ռոշան Տանեդժայի և Մահենդրա Վերմայի հետ դերասանական վարպետության դպրոցում։ 2001 թվականին դեբյուտով է հանդես եկել *[[:en:Mujhe Kucch Kehna Hai|Mujhe Kucch Kehna Hai]]*  ֆիլմում Կարինա Կապուրի հետ։ Ֆիլմը դարձավ սուպեր-հիթ, իսկ Տուսշարը ներկայացվեց Filmfare Award տղամարդու լավագույն դեբյուտային դերի համար։

2 ձեռնարկության համատեր է   և :

## Անձնական կյանք
2016 թվականին սուրոգատ մոր օգնությամբ ծնվում է նրա որդի Լակսշիյան։

## Ֆիլմագրություն

## Ծանոթագրություններ

Կատեգորիա:Նոյեմբերի 20 ծնունդներ
Կատեգորիա:1976 ծնունդներ
Կատեգորիա:Մումբայ քաղաքում ծնվածներ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Հնդիկ դերասաններ
Կատեգորիա:Հնդիկ պրոդյուսերներ
Կատեգորիա:Միչիգանի համալսարանի շրջանավարտներ
Կատեգորիա:Հնդիկ կինոդերասաններ
Hate Me

«**Hate Me**» (Ատում ես ինձ), անգլիացի երգչուհի Էլլի Գոլդինգի և ամերիկացի ռեփեր Juice Wrld-ի երգը, որ թողարկվել է որպես սինգլ 2019 թվականի հունիսի 26-ին Polydor Records լեյբլում։ Տեսահոլովակի պրեմիերան կայացել է հուլիսի 17-ին YouTube-ով։

*[[Billboard]]*ճից Կարլ Լամառը երգը կոչել է «հակասիրային հիմն», որում Գոլդինգը «ցուցաբերում է մռայլ մոտեցում՝ հետևելով նրա հարաբերությունների պարույրին»։ *Idolator*-ից Մայք Վասը նշել է, որ երգը «հիփ-հոփ է բենգերի ճաշակով»։

Երգը ''Billboard'' Hot 100 հիթ-շքերթում նորամուտը կատարել է 82-րդ հորիզոնականում՝ դառնալով Գոլդինգի 14-րդ ձայնագրությունը հիթ-շքերթում, ինչը եղել է ռեկորդ Անգլիայի երգչուհիների համար, և այդ ցուցանիշով նա առաջ է անցել Ադելից։ Հաջորդ շաբաթում երգն զբաղեցրել է 74-րդ հորիզոնականը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Նիքի Մինաժի երգեր
Կումի (քաղաք)

**Կումի** (, Gumi-si), քաղաք, Հյուսիսային Գյոնգսանգ գավառ, Հարավային Կորեա։ Արդյունաբերական մեծ կենտրոն։ Տեղակայված է երկրի գլխավոր ավտոճանապարհի վրա՝ Սեուլ-Պուսան։

## Պատմություն
Սիլլա պետության ժամանակ այժմյան Կումիի փոխարեն տեղակայված էր Իլսոնգուն։ 614 թվականին կոմսությունը հասել է «չու» կարգավիճակի։ Չոսոն թագավորության դարաշրջանում Իլսոնը մի քանի անգամ փոխել է իր անվանումը, 1413 թվականին այստեղ տեղակայված էր Սոնջու կոմսությունը, հետո, 1896 թվականին տարածքն անցավ Սոնսան կոմսությանը։ Կումին կոմսության շրջաններից մեկն էր (1914 թվական)։ 1963 թվականին կումին հասել է Հարավային Կորեայի վարչական բաժանման, իսկ 1978 թվականին դարձել է քաղաք։ 1960 և 1970 թվականներին Կումին զարգացավ և դարձավ երկրի խոշոր արդյունաբերական կենտրոններից մեկը։ Սոնսան կոմսությունը միացվել է Կումիին 1995 թվականին։

## Աշխարհագրություն
Կումին տեղակայված է Կյոնսան-Պուկտո գավառի կենտրոնական մասում։ Լանդշաֆտը հիմնականում լեռնային է։ Արևմուտքում և հյուսիս-արևմուտքում սահմանակցում է Սանջու և Կիմչխոն քաղաքների հետ, հարավում Չխիլգոկ կոմսության հետ, արևելքում Կունվի կոմսության հետ, հյուսիսում և հյուսիս-արևելքում Իյսոն կոմսության հետ։

## Տնտեսագիտություն
Մինչև XX դարի 60-ական թվականները Կումիի արդյունաբերությունը զարգացած չէր։ Սակայն 60-ական թվականներին որոշվեց, որ այստեղ պետք է հիմնադրվի արդյունաբերական կենտրոն։ Այդ ժամանակից սկսված Կումիի տնտեսությունը սերտորեն կապված է արդյունաբերական արտադրության հետ։ Այստեղ տեղակայված են կորեական խոշորագույն ընկերությունների գործարանները. LG, Սամսունգ, Daewoo և այլն։ Հիմնական արտադրանքը սպառողական էլեկտրոնիկան է և տեքստիլ արդյունաբերությունը։

## Զբոսաշրջությունը և տեսարժան վայրերը
* Սիլլա և Չոսոն դարաշրջանի բուդդայական տաճարների շարք. Յակսա, Տեդոնսա, Տորիսա։ 
* Կոնֆուցիականության դպրոց Կիմո Սովոն։ Այժմ նրա փոխարեն տեղակայված է թանգարան բաց երկնքի տակ։ 
* Տոսոն քարանձավ։ Այս պահին տուրիստների համար բաց է։
* Ռազմական ամրոց Կիմոսան լեռան վրա։

## Երկվորյակ քաղաքներ
Կումին համարվում է երկվորյակ հետևյալ քաղաքներին.
*  Ջոնլի, Չինաստան՝ 1989 թվականից
*  Օցու, Ճապոնիա՝ 1990 թվականից
*  Բիշկեկ, Ղրղզստան՝ 1991 թվականից 
*  Շենյան, Չինաստան՝ 1997 թվականից 
*  Չանշա, Չինաստան՝ 1998 թվականից
*  Մեխիկալի, Մեքսիկա՝ 1998 թվականիվ 
*  Էյնդխովեն, Նիդեռլանդներ՝ 2003 թվականից

## Խորհրդանիշներ
* Ծառ. Ձելկովա
* Ծաղիկ. Ոսկեզանգ 
* Թռչուն. Սովորական կաչաղակ  
* Թալիսման. Տոմի կրիա (Tomi, Tortoise Of Millennium Intelligence) (քաղաքի անվանում Կումին նշանակում է «Կրիայի պոչ»)

## Հայտնի բնիկներ
Կումիում ծնվել են մի քանի հայտնի անձնավորություններ, ովքեր մեծ ներդրում ունեն քաղաքի զարգացման գործում.
*Պակ Չոնխի՝ Հարավային Կորեայի նախկին նախագահը։
* Կիլ Ջե՝ կոնֆուցիականության դպրոցի հիմնադիրներից մեկը։
* Պակ Նոկջու՝ պխանսորիի հայտնի վարպետ։

## Ծանոթագրություններ

## Տես նաև
* Հարավային Կորեայի քաղաքների ցանկ

## Արտաքին հղումներ
* Официальный сайт города
* Страница города в вики-энциклопедии Galbijim
* Статья в журнале Компьютерра

Կատեգորիա:Բնակավայրեր այբբենական կարգով
Կատեգորիա:Հարավային Կորեայի քաղաքներ
Circles (երգ, Post Malone)

«**Circles**», ամերիկացի ռեփեր Post Malone-ի երգը, որը թողարկվել է 2019 թվականի օգոստոսի 30-ին որպես նրա երրորդ՝ «Hollywood's Bleeding» ստուդիական ալբոմի երրորդ սինգլ՝ Republic լեյբլի միջոցով։ Երաժշտական տեսահոլովակը թողարկվել է 2019 թվականի սեպտեմբերի 3-ին։

## Պատմություն
Post Malone-ն երգն առաջին անգամ ներկայացրել է օգոստոսի 5-ին՝ «Bud Light Dive Bar Tour» (Նյու Յորք) համերգային շրջագայության ժամանակ, որտեղ պատմել է հաջորդ շաբաթ այն թողարկելու իր ծրագրերի մասին։ Նոր երգից մի փոքր հատված երաժիշտը տեղադրել է YouTube-ում նույն օրը։ Երգի նախադիտումը տեղի է ունեցել 2019 թվականի օգոստոսին՝ «Ջիմի Ֆելոնի երեկոյան շոուի» ժամանակ։

Երգն ընդհանուր առմամբ դրական է գնահատվել երաժշտական քննադատների կողմից։

## Առևտրային հաջողություն
«Circles» երգը Billboard Hot 100 չարթում դեբյուտ է կատարել 7-րդ հորիզոնականում։ Նույն թվականի նոյեմբերի 30-ին երգը գլխավորել է չարթը, դառնալով Մալոնի նման արդյունք գրանցած չորրորդ երգը։

## Երաժշտական տեսահոլովակ
«Circles» երգի տեսահոլովակը թողարկվել է 2019 թվականի սեպտեմբերի 3-ին՝ Մալոնի ՅուԹյուբյան ալիքում։ Ռեժիսորը Քոլին Թիլլին է։

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:Billboard Hot 100 գլխավորած սինգլներ
Կատեգորիա:Post Malone-ի երգեր
Նահա (քաղաք, Ճապոնիա)

**Նահա** , Ճապոնիայի Օկինավա պրեֆեկտուրայի կենտրոնական քաղաք, վարչական կենտրոն և խոշորագույն քաղաք։ Տեղակայված է Օկինավա կղզու հարավային մասում՝ Արևելաչինական ծովի ափին։

Քաղաքի մակերեսը 39,24 կմ² է, բնակչությունը՝ 318 183 մարդ (2014 թվականի օգոստոսի 1), բնակչության խտությունը 8108,64 մարդ/կմ² է։

Նահան Օկինավա պրեֆեկտուրայի քաղաքական, տնտեսական և մշակութային կենտրոնն է։

## Պատմություն
14-19-րդ դարերում քաղաքի տարածքում գտնվում էր Ռյուկյու պետության մայրաքաղաք Սյուրի ամրոցը։ 1879 թվականին Ճապոնիան անեքսիայի ենթարկեց Ռյուկյուն՝ այն միացնելով Կոգոշիմա պրեֆեկտուրային։ Ավելի ուշ ձևավորվեց Օկինավա պրեֆեկտուրան։ 1921 թվականի մայիսի 20-ին Սյուրիի և նախկին թագավորության ևս չորս մունիցիպալիտետի հիման վրա ստեղծվեց Նահա քաղաքը, որը դարձավ նոր պրեֆեկտուրայի մայրաքաղաքը։

Երկրորդ համաշխարհային պատերազմի ժամանակ Օկինավայի ճակատամարտում քաղաքը գրեթե ամբողջությամբ ավերվել էր։ Խիստ վնասվել էր նաև քաղաքի պատմական մասը և Սյուրիի ամրոցը, որը ներառված է ՅՈՒՆԵՍԿՕ-ի Համաշխարհային ժառանգության ցանկում։

## ԲՆակչություն
2014 թվականի օգոստոսի 1-ի դրությամբ քաղաքի բնակչությունը 318 183 մարդ է, բնակչության խտությունը՝ 8108,64 մարդ/կմ²։ Աղյուսակում ներկայացված է բնակչության թվաքանակի փոփոխությունը 1980-2005 թվականների ընթացքում։

## Կլիմա
Նահայի կլիման մերձարևադարձային մուսոնային է (Cfa)՝ տաք և խոնավ ամառներում, մեղմ ձմեռներով։ Ցերեկային միջին ջերմաստիճանը հուլիսին (տարվա ամենաշոգ ամիսը) 31&nbsp;°C է, իսկ գիշերայինը՝ 26&nbsp;°C: Հունվար-փետրվար ամիսներին ցերեկային ջերմաստիճանը տատանվում է 19&nbsp;°C-ի սահմաններում, իսկ գիշերային ջերմաստիճանը մոտ 14&nbsp;°C է։ Քաղաքի յուրաքանչյուր քառակուսի մետրին տարեկան տեղում է ավելի քան 2 մետր անձրև, չափազանց հազվադեպ գրանցվում է ձյուն։

## Տրանսպորտ
thumb|220px|Քաղաքային մոնորելս
thumb|Կոկուսաի Դորի փողոցը Նահայում, վաղ 1950-ականներ՝ նախքան Օկինավայի անցումը ձախակողմյան երթևեկության
Նահան Օկինավայի ամենակարևոր տրանսպորտային հանգույցն է։ Այստեղ են գտնվում միջազգային օդանավակայանը և նավահանգիստը, որը քաղաքը կապում է Ռյուկյու կղզեխմբի մյուս կղզիների և ամբողջ Ճապոնիայի հետ։ Ներքաղաքային տրանսպորտը ներկայացված է ավտոբուսային հաղորդակցությամբ և մոնորելսային ճանապարհով, որն ունի 15 կայան և քաղաքի հիմնական տրանսպորտային համակարգն է։

## Քույր-քաղաքներ

## Ծանոթագրություններ

## Արտաքին հղումներ
* Պաշտոնական կայք
* Ճապոնիան զբոսաշրջիկների համար․ Օկինավա, Նահա 

Կատեգորիա:1921 թվականին հիմնադրված բնակավայրեր
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Կատեգորիա:Նավահանգստային քաղաքներ
Լիզա Ջեքսոն

**Լիզա Ջեքսոն** (, ), ամերիկացի քաղաքական գործիչ, ինժեներ-քիմիկոս, ԱՄՆ-ի շրջակա միջավայրի պահպանության գործակալության ադմինիստրատոր Բարաք Օբամայի վարչակազմին կից (2009-2013), 2013 թվականից Apple-ի՝ շրջակա միջավայրի պահպանության գծով փոխնախագահ։

## Կենսագրություն
Թուլեյն համալսարանում (Լուիզիանայի Թուլեյնի համալսարան) նա ստացել է բակալավրի աստիճան քիմիական ճարտարագիտության ոլորտում։ Ավարտելով Փրինսթոնի համալսարանը, նա ստացել է մագիստրոսի աստիճան քիմիական ճարտարագիտության ոլորտում։

2006 թվականի փետրվարի 28-ից մինչև 2008 թվականի նոյեմբերի 30-ը նա աշխատել է որպես Նյու Ջերսի նահանգի շրջակա միջավայրի պահպանության դեպարտամենտի կոմիսար։

2008 թվականի դեկտեմբերի 1-ից մինչև 2008 թվականի դեկտեմբերի 15-ը նա եղել է Նյու Ջերսիի Ջոն Կորզինայի նահանգապետի վարչակազմի ղեկավար։

2009 թվականի հունվարի 23-ից մինչև 2013 թվականի փետրվարի 19-ը եղել է նախագահ Բարաք Օբամայի վարչակազմին կից ԱՄՆ-ի շրջակա միջավայրի պահպանության գործակալության ադմինիստրատորը։

2013 թվականի մայիսի 28-ին Apple Inc ընկերության գլխավոր տնօրեն Թիմ Քուկը D11 համաժողովում The Wall Street Journal-ի մեկնաբան Ուոլթ Մոսբերգին ասել էր, որ Լիզա Ջեքսոնը կմիանա Apple-ի ղեկավարությանը։ Apple-ում նա փոխնախագահ է, անմիջապես ենթարկվելով Թիմ Քուկին և վերահսկում է Apple-ի բնապահպանական նախաձեռնությունները։

Նա նաև Փրինսթոնի համալսարանի և Թուլեյնի համալսարանի խորհուրդների և Բիլ Քլինթոնի բարեգործական հիմնադրամի խորհրդի անդամ է, որը զբաղվում է ՁԻԱՀ-ի դեմ պայքարով, գլոբալ տաքացմամբ և մանկական ճարպակալմամբ։

## Ծանոթագրություններ

## Արտաքին հղումներ
* Կենսագրությունը Apple-ի կայքում
* Why we need to sell environmentalism

Կատեգորիա:Փրինսթոնի համալսարանի շրջանավարտներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի ճարտարագետներ
Կատեգորիա:Ամերիկացի քիմիկոսներ
Կատեգորիա:21-րդ դարի ամերիկացի քաղաքական գործիչներ
Կատեգորիա:Ամերիկայի արվեստների և գիտությունների ակադեմիայի անդամներ
Վլոձիմեժ Տետմայեր

**Վլոձիմեժ Տետմայեր** (, ), 19-20-րդ դարերի լեհ նկարիչ, ով նշանակալի գործեր է ստեղծել ինչպես ռեալիստական, այնպես էլ մոդեռն ոճով։ Նրա լավագույն աշխատանքները պահվում և ցուցադրվում են Վարշավայի և Կրակովի ազգային թանգարաններում։

## Կենսագրություն
Տետմայերը նկարչության դասեր է առել և կերպարվեստի գաղտնիքների ու նրբությունների մեջ խորամուխ է եղել Կրակովի գեղարվեստի դպրոցում (*Szkoła Sztuk Pięknych w Krakowie*, 1875-ից 1886 թվականների միջակայքում), Վիեննայի ու Մյունխենի գեղարվեստի ակադեմիաներում (1886–1889 թթ.), Փարիզի Կոլարոսի ակադեմիայում (*Académie Colarossi*), ինչպես նաև՝ Յան Մատեյկոյի արվեստանոցում՝ հենց վերջինիս ղեկավարությամբ (1889-ից 1895 թթ.): Բացի այս ամենից, Վլոձիմեժ Տետմայերը դասական բանասիրություն է ուսումնասիրել Կրակովի Յագելոնյան համալսարանում։

1890 թվականին, «*Երիտասարդ Լեհաստան*» գեղարվեստական շարժման ոգուն համապատասխան, ամուսնացել է գյուղացի մի աղջկա հետ՝ ասես նշանավորելով իր վերադարձը հայրենյաց արմատներին։ Կնոջ հետ բնակություն է հաստատել գյուղական հեռավոր մի տնակում, որտեղ հաճախ նրան այցելել են ընկերները։ 1900 թվականին հյուրընկալել է իր ընկերներից բանաստեղծ *Լուցիան Ռիդել*ին ու վերջինիս հարսնացուին, որն իր կնոջ քույրն էր, կազմակերպել է նրանց հարսանիքը։ Գյուղական այդ հարսանիքը ներշնչել է Ստանիսլավ Վիսպյանսկուն՝ գրելու իր նշանավոր թատերգությունը՝ «*Հարսանիք*»-ը  (*Wesele*), որտեղ արծարծվում է Լեհաստանի ազատագրման թեման։

Արվեստի պատմաբան,. դոկտոր *Յուզեֆ Անջեյ Նովոբիլսկի*ն գրել է.

:«Լեհաստանի սքանչելի նկարիչներից մեկը՝ Տետմայերը, իմպրեսիոնիզմի և «*Երիտասարդ Լեհաստան*» շարժման ժամանակների նշանավոր արվեստագետներից է, ով իր տաղանդը նվիրաբերել է Լեհաստանի ազգային վերազարթոնքին ու լեհական պետականության վերականգնման սուրբ գործին։ Նա համոզված էր, որ ազգային ավանդույթներն ու լեհ գյուղացիության անձնուրաց մաքառումը այն միջոցներն են, որոնք կհասցնեն վերոնշյալ նպատակների իրականացմանը»։

Վլոձիմեժ Տետմայերը բանաստեղծ Կազիմեժ Պժերվա-Տետմայերի ավագ եղբայրն է։

## Պատկերասրահ

Wesele Tetmajera.jpg|Հարսանիք
Koronacja NMP.jpg|Թագադրում
Odnalezienie Krzyza.jpg|Խաչի մերկացումը
Sw Sebastian.jpg|Սուրբ Սեբաստիանը
Tetmajer Musicians in Bronowice.jpg|Գյուղական երաժիշտներ
Alegoria Umarlej Polski.jpg|Մեռյալ Լեհաստանի ալեգորիան (այլաբանությունը)
Panteon Wielkich Polakow.jpg|Մեծ լեհերի պանթեոնը
Cyryl i Metody.jpg|Կյուրեղն ու Մեթոդիոսը
MB Berdyczowska.jpg|Բերդիչևյան Աստվածամայրը
Włodzimierz Tetmajer-Obejście w Bronowicach.jpg|Բարի օրը Բրոնովիցե գյուղում
Wiosna, Tetmajer.jpg|Գարունը գյուղում
Dorobek, Tetmajer.jpg|Նկարչի ընտանիքը


## Ծանոթագրություններ

* 

## Արտաքին հղումներ
* Քսաներորդ դարի լեհական արվեստ
* Տետմայերի նկարները Պինակոտեկայում (''լեհերեն մակագրություններով'')

Կատեգորիա:Լեհ նկարիչներ
Կատեգորիա:Լեհաստանի քաղաքական գործիչներ
Ղունկիանոս Աշտարակեցի

**Ղունկիանոս արքեպիսկոպոս Աշտարակեցի** (), հայ հոգևորական, գրիչ, Էջմիածնի միաբան, Երևան քաղաքի դետ (տեսուչ, վերահսկիչ), Սիմեոն Ա Երևանցի (1763-1780) և Ղուկաս Ա Կարնեցի (1780-1799) կաթողիկոսների նոտար, կոնդակագիր։

## Կենսագրություն
Սիմեոն Երևանցու և նրա հաջորդ Ղուկաս Կարնեցու կաթողիկոսական կոնդակներում, նամակներում և այլ գրագրություններում հաճախակի հանդիպում են Ղունկիանոս Աշտարակեցու անվան հիշատակություններ։ Ղունկիանոսը եղել է Սիմեոն Երևանցու աշակերտներից մեկը, ապա դարձել նրա կոնդակագիրը։ 1763-1798 թվականներին Էջմիածնում գրված համար 2882 («Ժամանակագրութիւն ձեռնադրութեանց Յակովբ, Սիմէոն և Ղուկաս կաթուղիկոսաց») ձեռագրի՝ Սիմեոն և Ղուկաս կաթողիկոսների ձեռնադրությունների ցուցակներում նշված է նաև Ղունկիանոս Աշտարակեցուն հոգևոր աստիճաններ շնորհելու տարեգրությունը։ Ըստ ցուցակի, Ղունկիանոս Աշտարակեցին սարկավագ է ձեռնադվել Սիմեոն Երևանցի կաթողիկոսի օրոք, 1763 թվականին, աբեղա՝ 1771 թվականին, իսկ 1772 թվականին, նրան տրվել է մասնավոր գավազան։ 1781 թվականի հոկտեմբերի 30-ին նրան եպիսկոպոսության աստիճան է շնորհել Ղուկաս Կարնեցի կաթողիկոսը, իսկ 1784 թվականին՝ արքեպիսկոպոսության աստիճան։ 1785 թվականին ուխտի է մեկնել Երուսաղեմ։ Երուսաղեմում եղած ժամանակ նույնպես զբաղվել է գրագրությամբ։

## Ղունկիանոս Աշտարակեցու ծածկագրերը
18-րդ դարում գործածված ծածկագրերի վերաբերյալ Գյուտ Աղանյանը նշում է, որ Սիմեոն կաթողիկոսի «Յիշատակարան»-ի առաջին հատորի ծանոթագրություններում նկատել է, որ «դեռ 1766 թուի յուլիսի 23-ին Սիմէոն կաթուղիկոսը ծածկագիր նշաններով գրագրութիւն ունէր Ախալցխա մհ․ (մահտեսի) Յօնանի հետ տեղական հայերի մէջ կաթոլիկութեան տարածման դէմ իրանց ձեռք առած միջոցները ֆռանկ պատերններից ծածկելու համար․․․։ Նախկինում ենթադրվել է, թե այն հնարել է Սիմեոն կաթողիկոսը, սակայն «Յիշատակարան»-ի երրորդ հատորում ուղղակիորեն վկայված է նշանագրերի հեղինակի անունը. «նոր նշանագծոք մեր Ղունկիանոս վարդապետին»։

## Ղունկիանոս Աշտարակեցու գրչին պատկանող ձեռագրերը
Ըստ Մատենադարանում պահվող Մաշտոցի անվան ձեռագրացուցակի, Ղունկիանոս Աշտարակեցու գրչին են պատկանում, նոտրգրով գրված շուրջ տասը ձեռագիր մատյան, համար՝ 2, 1880, 2289, 2499, 2646, 2652, 3281, 7424, 10853։ Ստորև ներկայացված աղյուսակում ներկայացված է այդ ձեռագրերի մասին որոշ տեղեկություններ․

## Տապանաքարը
Էջմիածնի միաբանական գերեզմանոցի գրեթե կենտրոնական մասում է գտնվում Ղունկիանոս Աշտարակեցու օրորոցաձև տապանաքարը, որի հարավային նիստին պահպանվել է հետևյալ չափածո արձանագրությունը․

Տապանագրում Ղունկիանոս արքեպիսկոպոս (արհի) Աշտարակեցին հիշատակվում է նախ՝ տեսուչ, ապա՝ նոտար (գրիչ)։

## Ծանոթագրություններ

Կատեգորիա:Հայ առաքելական արքեպիսկոպոսներ
Կատեգորիա:Հայ գրիչներ
Nothing Breaks Like a Heart

**«Nothing Breaks Like a Heart»**, բրիտանացի երաժիշտ Մարկ Ռոնսոնի երգը, որ ձայնագրվել է ամերիկացի երգչուհի Մայլի Սայրուի մասնակցությամբ և թողարկվել 2018 թվականի նոյեմբերի 29-ին որպես Մարկ Ռոնսոնի *[[Late Night Feelings]]* (2019) հինգերորդ ստուդիական ալբոմի գլխավոր սինգլ  RCA Records լեյբլում։

## Պատմություն
ԱՄՆ-ում «Nothing Breaks Like a Heart» երգը ''Billboard'' Hot 100 հիթ-շքերթում նորամուտը կատարել է 67-րդ հորիզոնականում՝ դառնալով Մայլի Սայրուսի 46-րդ և Ռոնսոնի երրորդ երգն այդ հիթ-շքերթում, իսկ հետո բարձրացել է 43-րդ հորիզոնական։ Մեծ Բրիտանիայում սինգլը UK Singles Chart հիթ-շքերթում նորամուտը կատարել է տասներորդ հորիզոնականում՝ դառնալով Սայրուսի հինգերորդ և Ռոնսոնի վեցերորդ երգը Միացյալ Թագավորության հիթ-շքերթի լավագույն տասնյակում։ 2019 թվականի հունվարին երգը բարձրացել է այդ հիթ-շքերթի երկրորդ հորիզոնական։

## Կենդանի կատարումներ
Երաժիշտներն իրենց երգն առաջին անգամ կատարել են 2018 թվականի դեկտեմբերի 7-ին *The Graham Norton Show* շոուում։ Ռոնսոնն ու Սայրուսն այն կատարել են նաև 2018 թվականի դեկտեմբերի 15-ին *[[Live Lounge]]*-ի *[[Saturday Night Live]]* ծրագրում։ 2019 թվականի հունվարի 28-ին նրանք ելույթ են ունեցել *[[The Ellen DeGeneres Show]]* շոուում։ Հունիսի 25-ին Սայրուսն ու Ռոնսոնը կատարել են երգը Radio 1's Big Weekend-ում։ 2019 թվականի հունիսի 30-ին Սայրուսը կատարել է «Nothing Breaks Like a Heart», «On a Roll» և այլ երգեր  Glastonbury Festival 2019 ռոք փառատոնում իր ելույթի ժամանակ Pilton, Somerset-ում (Մեծ Բրիտանիա)։

«Nothing Breaks Like a Heart» երգի պաշտոնական տեսահոլովակը թողարկվել է 2018 թվականի նոյեմբերի 29-ին YouTube ալիքով։

## Երգացանկ

## Հիթ-շքերթներ

### Տարելան հիթ-շքերթներ

## Հավաստագրումներ

## Թողարկան պատմություն

## Ծանոթագրություններ

## Արտաքին հղումներ
* 
* 
*  
*  (տեսահոլովակ)

Կատեգորիա:2018 երգեր
Կատեգորիա:Մարկ Ռոնսոնի սինգլներ
Էյե (Եգիպտոսի փարավոն)

**Էյե** (նաև **Աի**,**էի,Հայա), **XVIII դինաստիայի ամարնյան ժամանակաշրջանի վեզիրը, ով հետագայում դարձավ Հին Եգիպտոսի փարավոն։ Կառավարել է մ.թ.ա. 1323 թվականից 1319 թվականներին կամ մ.թ.ա. 1327 թվականից 1323 թվականներին։ Էյեն մոտ էր երկու կամ նույնիսկ երեք նախորդ փարավոնների հետ, հատուկ ազդեցություն ուներ Թութանհամոն փարավոնի վրա։ Էյե Հեփերհեփրուրեի գահային անունը նշանակում է *«Ռայի անմահ մարմնացում»*, իսկ ծննդյան անունը՝ *«Էյե-Աստծո հայր»*։ Նրան պատկանող քանդակները ոչնչացվել է իր հաջորդների կողմից։

## Ծառայություն
Էյեի կարիերան սկսել է ձևավորվել Ամենհոտեպ III-ի օրոք։ Ախենաթենի օրոք  Էյեին թագավորությունում արժանացել է «արքայի աջ ձեռքը, թագավորի բարեկամներից գլխավորը» և «երկու հողերի տիրակալի բոլոր ձիերի պետը» բարձր կոչումների : Ամարնի անավարտ դամբարանում (թիվ 25) Էյեն պահպանել է «Աթոնի մեծ օրհներգը»։ Սա կարող է վկայել Աթոնի նոր պաշտամունքին Էյեի նվիրվածության մասին։ Ախնատոնի գահակալության վերջին տարիներին «Էյե» անունը չի նշվում, ինչպես նաև Սմենխարի թագավորության օրոք։

## Ծանոթագրություններ
Պշեմիսլավ Գրուձինսկի

**Պշեմիսլավ Գրուձինսկի** (, ), լեհ դիվանագետ։ ԱՄՆ-ում Լեհաստանի դեսպանը (2000-2005) և Վիեննայում ՄԱԿ-ի գրասենյակին կից Լեհաստանի մշտական ներկայացուցիչը (2009-2014)։ Պետական ենթապահառուն պաշտպանության և արտաքին գործերի նախարարություններում։ Լեհաստանի դեսպանը Ֆինլանդիայում (2015-2017)։

## Կենսագրություն
1972 թվականին ավարտել է Տորունայի Նիկոլայ Կոպեռնիկի համալսարանի Պատմության ֆակուլտետը։ Այնտեղ էլ մնացել և է աշխատել որպես ասիստենտ։ 1977 թվականին պաշտպանել է դոկտորական ատենախոսություն, իսկ 1982 թվականին դարձել է Լեհաստանի գիտությունների ակադեմիայի Պատմության ինստիտուտում հաբիլիտացիա։ Մինչև 1996 թվականը այս ինստիտուտում եղել է ասպիրանտ և դոցենտ։ 1994-1997 թվականներին և 2005-2008 թվականներին Գարմիշ Պարտենկիրխենի Մարշալի ինստիտուտում եղել է պրոֆեսոր։

199-1992 թվականներին եղել է Սեյմի գրասենյակի հետազոտությունների և փորձաքննությունների բյուրոյի տնօրեն։ Այնուհետև մեկ տարվա ընթացքում՝ ազգային պաշտպանության նախարարությունում պետական քարտուղարը (նախարարի տեղակալ)։ 1998-2000 թվականներին՝ պետական քարտուղար (նախարարի տեղակալ) արտաքին գործերի նախարարությունում։ 2000-2005 թվականներին՝ ԱՄՆ-ում Լեհաստանի դեսպան։

2008 թվականի օգոստոսի 12-ին Լեհաստանի ԱԳՆ-ում կրկին դարձել է պետական քարտուղար։ Այդ պաշտոնում եղել է մինչեւ 2009 թվականի ապրիլը, երբ նշանակվել է Վիեննայում ՄԱԿ-ի բյուրոյին կից Լեհաստանի մշտական ներկայացուցիչ։ Դիվանագիտական առաքելությունն ավարտել է 2014 թվականի նոյեմբերին։

2015 թվականի հոկտեմբերի 8-ին նշանակվել է Ֆինլանդիայում Լեհաստանի դեսպան։ Ժամկետը ավարտել է 2017 թվականի ապրիլին։

## Ընտրված հրապարակումներ
* *Państwo inteligentne. Polska w poszukiwaniu międzynarodowej roli*, Wydawnictwo Adam Marszalek, Toruń 2008
* *Przyszłość Europy w koncepcjach Franklina D. Roosevelta, 1933—1945*, Ossolineum, Warszawa 1980
* *Teologia bomby. Geneza nuklearnego odstraszania*, PWN, Warszawa 1988
* *Uczeni i barbarzyńcy. Strategia nuklearna Stanów Zjednoczonych, 1939—1945*, PWN, Warszawa 1987

## Ծանոթագրություններ

## Արտաքին հղումներ
* Podsekretarz Stanu Przemysław Grudziński
* dr hab. Przemysław Grudziński

Կատեգորիա:Լեհ դիվանագետներ
Կատեգորիա:Լեհ պատմաբաններ
Էսթեր Դյուֆլո

**Էսթեր Դյուֆլո** (, ), ֆրանսիացի տնտեսագետ, Մասաչուսեթսի տեխնոլոգիական ինստիտուտի պրոֆեսոր (ԱՄՆ)։ 2019 թվականի տնտեսագիտության Նոբելյան մրցանակի դափնեկիր։

ԱՄՆ գիտությունների ազգային ակադեմիայի անդամ (2017), Բրիտանական ակադեմիայի թղթակից անդամ (2016)։

## Կենսագրություն
Հայրը մաթեմատիկայի պրոֆեսոր Միշել Դյուֆլոն է։

Դպրոցի ավագ դասարաններում ուսումնասիրել է ռուսաց լեզու։ 1993 թվականին 10 ամիս անցկացրել է Մոսկվայում, դասավանդել ֆրանսերեն և աշխատել մագիստրոսական աշխատանքի վրա։ Միաժամանակ աշխատել է ֆրանսիացի տնտեսագետի գիտական ասիստենտ, կապված Ռուսաստանի Բանկի և ամերիկյան տնտեսական խորհրդական Ջեֆրի Սաքսի հետ։ 1994 թվականին ստացել է մագիստրոսի կոչում Բարձրագույն նորմալ դպրոցից պատմության և տնտեսագիտության բնագավառում՝ պաշտպանելով Խորհրդային Միությունում առաջին հնգամյա ծրագրի պատմության թեզով ատենախոսություն։ 1999 թվականին ստացել է Մասաչուսեթսի տեխնոլոգիական ինստիտուտի դոկտորի աստիճան։

## Ընտանիք
Ամուսինը Աբհիջիդ Բաներջին է։ Էսթեր Դյուֆլոյի և Մայքլ Կրեմերի հետ միաժամանակ պարգևատրվել է տնտեսագիտության Նոբելյան մրցանակով։

## Մրցանակներ
* ՄակԱրթուր կրթաթոշակ (2009),
* Ջոն Բեյթս Քլարկի մեդալ (2010),
* Դան Դեյվիդ մրցանակ (2013),
* Աստուրիայի արքայադստեր մրցանակ (2015),
* Ալֆրեդ Նոբելի հիշատակի տնտեսագիտության մրցանակ (2019)։

## Աշխատանքներ
* *Abhijit Banerjee, Esther Duflo* Poor Economics: A Radical Rethinking of the Way to Fight Global Poverty — PublicAffairs, New York, 2011.
* The Economist as Plumber // American Economic Review, 2017, vol 107(5), pages 1–26.

## Ծանոթագրություններ

## Արտաքին հղումներ
* Личная страница Э. Дюфло на сайте МТИ .  — 24.04.2010.
* *Энн О. Кригер* Пусть данные говорят сами за себя // Финансы и развитие, июнь 2011.

Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի կանայք
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի կին տնտեսագետներ
Կատեգորիա:Ամերիկացի նոբելյան մրցանակակիրներ
Կատեգորիա:Բրիտանական ակադեմիայի թղթակից-անդամներ
Կատեգորիա:Գիտական հասարակությունների անդամներ
Կատեգորիա:Գիտությունների դոկտորներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Նոբելյան մրցանակի կին դափնեկիրներ
Կատեգորիա:Ֆրանսիացի կին գիտնականներ
Կատեգորիա:Ֆրանսիացի կին գրողներ
Կատեգորիա:Ֆրանսիացի կին տնեսագետներ
Կատեգորիա:Ֆրանսիացի նոբելյան մրցանակակիրներ
Կատեգորիա:Ֆրանսիացի տնտեսագետներ
Ալեքսեյ Զավգոռոդնիի

**Ալեքսեյ Զավգոռոդնիի**  (, հայտնի ինչպես **Դրական (Позитив)**, ), ուկրաինացի երգիչ և կոմպոզիտոր, երգեր է գրում «Վրեմյա ի ստեկլո» խմբի և  «Mozgi» խմբի համար, ստեղծված Պոտապի ղեկավարությամբ։

## Կենսագրություն
Ծնվել է 1989 թվականի մայիսի 19-ին Կիևում։

Սովորել է Լոնդոնում և Քեմբրիջում։ 13 տարեկանից համագործակցում է Պոտապի հետ։ Այդպիսի սկիզբը շոու բիզնես նրան հնարավորություն է տվել մասնակցել բազմաթիվ ծրագրերի, մասնակցել է Պոտապի ավելի քան 3000 համերգներին Ռուսաստանում, Գերմանիայում, Ղազախստանում, Կանադայում և ԱՄՆ-ում։

2004 թվականին դարձել է «new'z'cool» խմբի անդամ, որը 2006 թվականին հրատարակել է «Դպրոց, Ոսկորներ, Ռեպ» երաժշտական ալբոմը։

2010 թվականին անցել է «Վրեմյա ի ստեկլո» նախագծին, որտեղ դուետով ելույթ է ունենում Նադեժդա Դորոֆեևայի հետ։ 2014 թվականին համերգ են տվել Վլադիմիր Պուտինի ծննդյան կապակցությամբ։ 2015 թվականին պարգևատրվել են շքանշանով։

2017 թվականից մասնակցում է Պոտապի այլ երաժշտական նախագծին՝ «Մոզգի» տղամարդկային էլեկտրոնային խմբին։

2017 թվականին ПЗТ մականվամբ Պոտապի հետ, որը ելույթ էր ունենում ПТП մականվան ներքո, ներկայացրել է «Մալիբու» երգի տեսահոլովակը։

2017 թվականին Նադեժդա Դորոֆեևայի հետ դարձել է «Երեխաների ձայնը» հաղորդման մարզիչ, 1+1 ալիքով  (ուկր. *Голос. Діти*):

## Սեփական կյանքը
2013 թվականի ապրիլի 17-ին ամուսնացել է Աննա Անդրեյչուկի հետ, ում հետ հանդիպելիս է եղել 15 տարեկանից։

## Ֆիլմագրություն
Դրականը դպրոցական տարիներին ուկրաիներեն լեզվով հնչյունավորել է Միխայիլ Տրուխինի «Մենթերը» սերիալի ավագ լեյտենանտ Վյաչիսլավ Վոլկովին։ Եթերաշրջանը չի էկրանավորվել, այդ իսկ պատճառով հետևորդները չեն գնահատել Դրականի աշխատանքը։

2018 թվականին հնչյունավորել է «Գողացված արքայադուստրը։ Ռուսլան և Լյուդմիլա» մուլտֆիլմի գլխավոր հերոսին՝ թափառական արտիստ Ռուսլանին։

## Սկանդալ
### Հյուրախաղեր Ռուսաստանում
«Վրեմյա ի ստեկլո» խումբը դադարել է հյուրախաղերով հանդես գալ Ռուսաստանում։

2017 թվականի օգոստոսին հասունացավ նոր սկանդալ, այն բանից հետո երբ «Վրեմյա ի ստեկլո» խումբը մանկական ճամբարի ժամանակ անվանեց Ռուսաստանին «իրենց հայրենիքը»։

## Ծանոթագրություններ

յ

Կատեգորիա:1989 ծնունդներ
Կատեգորիա:Երաժիշտներ այբբենական կարգով
Կատեգորիա:Կիև քաղաքում ծնվածներ
Կատեգորիա:Կոմպոզիտորներ այբբենական կարգով
Կատեգորիա:Մայիսի 19 ծնունդներ
Կատեգորիա:Ուկրաինացի երգիչներ
Կատեգորիա:Ուկրաինացի կոմպոզիտորներ
Բաբուշան

**Բաբուշան Մոհանտի**, (, ), հնդիկ դերասան, որը հիմնականում նկարահանվում է օրիա լեզվով ֆիլմերում։ Հանդիսանում է նշանավոր դերասան Ուտտամա Մոհանտիի որդին։

## Կենսագրություն
Բաբուշանը ծնվել է Օդիշա  նահանգի մայրաքաղաք Բհուբանեշվարում՝ դերասան Ուտտամա Մոհանտիի և Ապարաջիտայի ընտանիքում։ Եղել է ընտանիքի միակ երեխան։ Ծննդյան ժամանակ նրա անունը եղել է Տանմայ։

2009 թվականին նա առաջին անգամ նկարահանվել է ռեժիսոր Հարա Պանտայկի *Romeo – The Lover Boy* ֆիլմում։ Ֆիլմն ունեցել է մեծ հաջողություններ և դարձել է նրա կարիերայի սկիզբը։

2016 թվականին թողարկվել է *Sweet Heart* մարտաֆիլմը, որը պետք է թողարկվեր դեռևս 2014 թվականին։

2017 թվականին թողարկվել է *Sister Sridevi* ֆիլմը, որի շնորհիվ դերասանը մեծ հաջողությունների է հասել։ Սակայն ֆիլմի գլխավոր դերում նկարահանվելու համար նա պետք էր իր քաշից կորցներ 25 կգ։ Դրանից հետո նա սկսել է համարվել այն քիչ դերասաններից մեկը, որոնք անկախ  քաշից գլխավոր դերեր են խաղացել, После этого он стал суперзвездой Олливуда, обгоняя другого актёра Анубава Моханти: Դրանից հետո նա դարձավ Օլլիվուդ կինոստուդիայի գերաստղ՝ շրջանցելով Անուբավա Մոհանտիին։

Բաբուշանը հաճախ է նկարահանվում բնօրինակ սցենարներով գրված ֆիլմերում։ Նա համարվում է մեկն այն քիչ դերասաններից, որոնք երգում են իրենց ֆիլմերում։ Նա նաև համարվում է հնդկական դասական երաժշտության  պրոֆեսիոնալ երգիչ։

## Անձնական կյանք
2014 թվականի հուլիսի 6-ին Բաբուշանը ամուսնացել է Տրուպտի Սատապատհի հետ, որի հետ  հանդիպել է դեռևս դպրոցական տարիներին։

## Ֆիլմագրություն

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ երգիչներ
Ադնան Թանրըվերդի

**Ադնան Թանրըվերդի** (, ), թուրք ռազմական գործիչ, Թուրքիայի Հանրապետության Զինված Ուժերի պաշտոնաթող բրիգադի գեներալ, ձեռնարկատեր, Ռեջեփ Թայիփ Էրդողանի խորհրդականը։

## Կենսագրություն
Ծնվել է 1944 թվականի նոյեմբերի 8-ին Կոնիայի նահանգի Ակշեհիր քաղաքում։

### Կրթություն
1963-1964 թվականներին կենդանաբանություն է ուսումնասիրել Ստամբուլի համալսարանում, ապա՝ 1964 թվականին տեղափոխվել է Ռազմական ակադեմիա, որն էլ ավարտել է 1966 թվականին հրետանու սպա մասնագիտությամբ։

### Աշխատանքային գործունեություն
1966 թվականից ծառայում է Թուրքիայի Հանրապետության Զինված Ուժերում։ 1980 թվականին դարձել է Գլխավոր շտաբի սպա։ Ծառայել է Հյուսիսային Կիպրոսի Թուրքական Հանրապետությունում։

1992 թվականին Թանրըվերդիին շնորհվել է բրիգադի գեներալ կոչումը։ Եղել է Ստամբուլում տեղակայված 2-րդ զրահատանկային բրիգադի հրամանատար։ Ղեկավարլ է Թուրքիայի ԶՈՒ առողջապահության վարչությունը։ 1996 թվականին անցել է կենսաթողակի։

Կենսաթոշակի անցելուց հետո աշխատել է տեղական Üsküdar FM Radyosu ռադիոկայանում՝ ղեկավար պաշտոնի, մզկիթում։ Եղել է Բանակի պաշտոնաթող սպաների միության նախագահ (, ASDER)

## Ընտանիք
1967 թվականին ամուսնացել է։

## Ծանոթագրություններ

Կատեգորիա:Թուրքիայի Հանրապետության Զինված Ուժերի բրիդաի գեներալներ
Կատեգորիա:Թուրք ռազմական գործիչներ
Շիմոն Չեխովիչ

**Շիմոն Չեխովիչ** (, ), բարոկկոյի դարաշրջանի լեհ անվանի նկարիչ։ Համարվում է քրիստոնեական կերպարվեստի ասպարեզում 18-րդ դարի ամենաուսյալ ու կատարյալ գեղանկարիչներց մեկը Լեհաստանում, ով վարպետացել է հատկապես նրբագեղ կերպարներ ստեղծելու գործում։ Նրա հիմնադրած նկարչական դպրոցը մեծ ազդեցություն է գործել լեհական արվեստի ու մշակույթի վրա։

## Կենսագրություն
left|upright|thumb|''Գերեզման իջեցնելը'', մինչև 1731 թվականը
Շիմոն Չեխովիչը սկզբնական շրջանում նկարչության դասեր է առել պալատական նկարիչ Ֆրանցիշեկ Մաքսիմիլիան Օսոլինսկուց։ 1711 թվականին նա մեկնել է Իտալիայի մայրաքաղաք Հռոմ, ընդունվել Սուրբ Ղուկասի անվան ակադեմիան (*Accademia di San Luca*), որտեղ աշակերտել է Բենեդետո Լուտիին
(*Benedetto Luti*): Հռոմում ուսանելու տարիներին կրկնօրինակել է այնպիսի վարպետների որոշ ստեղծագործություններ, ինչպես՝ Ռաֆայելը, Գվիդո Ռենին, Պիտեր Պաուլ Ռուբենսը, Ֆեդերիկո Բարոչչին։ 1716 թվականին Չեխովիչն ակադեմիայի պարգևներին է արժանացել իր երկու ստեղծագործությունների՝ «*Սամսոնը հնազանդեցնում է առյուծին*» և «*Հաղթական վերադարձ արշավանքից*» նկարների համար։ Ուսումնառության շրջանում նա ժամանակ առ ժամանակ վերադարձել է հայրենիք, պատկերազարդել լեհական մի շարք եկեղեցիների խորանները (Կրակովում և Կելցեում)։

1731 թվականին, ավարտելով ուսումնառության շրջանը, Շիմոն Չեխովիչը վերջնականապես վերադարձել է Լեհաստան, Վարշավայում մրցության մեջ մտել Յոհան Սամուել Մոքի հետ՝ Ավգուստ Երկրորդ Հզորի պալատական նկարչի պաշտոնն ստանալու համար։ Կարճ ժամանակում նա դիմանկարներ և կրոնական թեմաներով լավագույն նկարներ արարող վարպետի համբավ է ձեռք բերել, և նրան նկարներ են պատվիրել այդ ժամանակներում հայտնի լեհ մեծատոհմիկ ազնվականները, բարձրաստիճան եկեղեցականները, մեծահարուստները։

## Գրականություն
*R. Janonienė - Szymon Czechowicz, 2005, Vilnius
*Tomas Venclova - Szymon Czechowicz, 2006, Vilnius
*Volga Bazhenava - Szymon Czechowicz, 2006, Minsk

## Պատկերասրահ

## Ծանոթագրություններ

## Արտաքին հղումներ
*  Biography 
* Obrazy - artyzm.com

Կատեգորիա:Բարոկկո ոճի նկարիչներ
Կատեգորիա:Լեհ նկարիչներ
Սոֆի Ռոբինգ

**Սոֆի (Սոֆյա) Ռիբինգ** (, լրիվ անունը՝ *Sofie Amalia Ribbing*, ), Դյուսելդորֆյան դպրոցի շվեդ նկարչուհի, մասնագիտացած է եղել դիմանկարների և ժանրային տեսարանների բնագավառում։

## Կենսագրություն
250 px|right|thumb|«Տղաները նկարելիս» (1864)
Ծնվել է 1835 թվականի մարտի 6-ին Tranås մունիցիպալիտետի Adelöv բնակավայրում, Պիեռ Արվիդ Ռիբինգի (Per Arvid Ribbing) և նրա կնոջ՝ Կարոլինա Ավգուստա Էրենկրոնի (Carolina Augusta Ehrencrona) ընտանիքում։ Նրա հայրը եղել է տեղական շրջանային դատարանի նախագահ (Häradshövding):

Երբ Սոֆին չորս տարեկան էր, ամբողջ ընտանիքը տեղափոխվել է Յոնչյոպինգի մոտ գտնվող Hakarp ծուխը։ 1850 թվականից Սոֆին սովորել է Ազատ արվեստների թագավորական ակադեմիայում, այնուհետև ուսումը շարունակել է Դյուսելդորֆի Գեղարվեստի ակադեմիայում՝ Կառլ Զոնի մոտ, որը հետագայում դարձել է ակադեմիայի նախագահ։ Ավելի ուշ Սոֆյա Ռիբինգը մեկնել է Փարիզ և աշխատել Ժան Բատիստ Տիսիեի ստուդիայում, այնուհետև շարունակել է ուսումը Բրյուսելում՝ նկարիչ և փորագրող Լուի Գալեի մոտ։

1860-ական թվականներին Սոֆի Ռիբինգը ստուդիա է ունեցել Կոպենհագենում։ 1866 թվականին Գալլեի հովանավորությամբ նա առաջին անգամ ցուցադրել է իր աշխատանքները Բրյուսելի սալոնում։ Նույն թվականին նա Ստոկհոլմում հաջողությամբ մասնակցել է արդյունաբերական ցուցահանդեսին։ Ավելի ուշ երկարատև ուղևորություններ է կատարել Լոնդոն, որտեղ ցուցահանդեսներ է անցկացրել 1872 և 1888 թվականներին, ինչպես նաև այցելել է Հաագա։ Որոշ ժամանակ նա անցկացրել է Հռոմում իր ընկերուհու՝ նկարչուհի Ագնես Բյորյեսոնի հետ։

Նկարչի աշխատանքները կարելի է տեսնել Ֆրեդերիկսբորգ ամրոցում, Շվեդիայի ազգային թանգարանում, Գյոտեբորգի գեղարվեստի թանգարանում, ինչպես նաև Նորվեգիայի ազգային պատկերասրահում։

Մահացել է 1894 թվականի դեկտեմբերի 7-ին Օսլոյում Նորվեգիա կատարած այցելության ժամանակ։ Ամուսնացած չի եղել։

2016 թվականին Շվեդիայի ազգային ժառանգության խորհուրդը (Riksantikvarieämbetet) ընտրել է Սոֆի Ռիբբինգի «Տղաները նկարելիս» (1864 թվական) աշխատանքը՝ որպես Europeana 280 փառատոնում Շվեդիան ներկայացնող ստեղծագործություններից մեկը, որը նվիրված է եղել Եվրոպայի ընդհանուր գեղարվեստական ժառանգությանը։

## Ծանոթագրություններ

## Գրականություն
*Carin Österberg, et al., *Svenska kvinnor: föregångare, nyskapare*, Signum, Lund 1990, 
**Svenskt konstnärslexikon* Part IV Pg.478, Allhems Förlag, Malmö
**Svenska konstnärer, Biografisk handbok*, Väbo förlag, 1987, pg.436

## Արտաքին հղումներ
* Sophie Amalia Ribbing 
* Nordisk familjebok - Sofia Amalia Ribbing 

Կատեգորիա:19-րդ դարի կին արվեստագետներ
Կատեգորիա:19-րդ դարի նկարիչներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Անդրեյ Վդովին

**Անդրեյ Վդովին** (, ), ռուս դիվանագետ։

## Կենսագրություն
1972 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտ։ 1972 թվականից զբաղվում է դիվանագիտական գործուեությամբ։ Տիրապետում է ֆրանսերեն, անգլերեն, իտալերեն և արաբերեն լեզուներին։

* 1972-1977 թվականներ՝ Լիբանանում ԽՍՀՄ դեսպանատան աշխատակից։
* 1979-1984 թվականներին՝ Սիրիայում ԽՍՀՄ դեսպանատան աշխատակից։
* 1990-1992 թվականներին՝ Փարիզում ՅՈՒՆԵՍԿՕ-ին կից ԽՍՀՄ, ապա Ռուսաստանի մշտական ներկայացուցչության խորհրդական։
* 1992-1995 թվականներին՝ Իտալիայում Ռուսաստանի դեսպանատան խորհրդական։
* 1995-1998 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրեն։
* 1998 թվականի հոկտեմբերի 13-ից 2001 թվականի մայիսի 31-ը՝ Ստրասբուրգում (Ֆրանսիա) Եվրոպայի խորհրդին կից Ռուսաստանի Դաշնության մշտական ներկայացուցիչ։
* 2001 թվականի մայիսից 2003 թվականի սեպտեմբեր՝ Ռուսաստանի ԱԳՆ հատուկ հանձնարարություններով դեսպան, ՌԴ ԱԳ նախարարի մերձավորարևելյան կարգավորման հարցերով հատուկ ներկայացուցիչ։
* 2003 թվականի նոյեմբերի 17-ից 2008 թվականի դեկտեմբերի 24-ը՝ Հունաստանում Ռուսաստանի Դաշնության արտակարգ և լիազոր դեսպան։
* 2009-2011 թվականներին՝ Ռուսաստանի ԱԳՆ հատուկ հանձնարարությունների գծով դեսպան Ռուս Ուղղափառ եկեղեցու հետ կապերի գծով։

2011 թվականի մարտից անցել է թոշակի։ Ամուսնացած է, ունի որդի և դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1995 թվականի դեկտեմբերի 10)
* 1-ին դասի արտակարգ և լիազոր դեսպանորդ (1996 թվականի դեկտեմբերի 11)
* Արտակարգ և լիազոր դեսպան (1998 թվականի հուլիսի 27)

## Պարգևներ
* Պատվո շքանշան (1998 թվականի մայիսի 12)՝ *Ռուսաստանի արտաքին քաղաքական կուրսի անցկացման գործում ունեցած մեծ ավանդի և երկարամյա բարեխիղճ աշխատանքի համար*։
* «Հայրենիքին մատուցած ծառայությունների համար» IV աստիճանի շքանշան (2007 թվականի հուլիսի 14)՝ *Ռուս-հունական հարաբերությունների զարգացման և ամրապնդման գործում ունեցած մեծ ավանդի համար*։

## Ծանոթագրություններ

## Արտաքին հղումներ
* Կենսագրությունը Եվրոպայի խորհրդին առընթեր Ռուսաստանի մշտական ներկայացուցչության կայքում
* Կենսագրությունը ''az-libr.ru'' կայքում

Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Պոլիգլոտներ
Կատեգորիա:Պատվո շքանշանի ասպետներ (Ռուսաստան)